Rámcová dohoda na dodanie licencií produktov spoločnosti Microsoft

(časť B – Trvalé licencie)

2024000963

č. .......................................

uzavretá podľa ustanovení § 269 ods. 2 zákona č. 513/1991 Zb. Obchodného zákonníka

––––––––––––––––––––––––––––––––––––––––––––––––––––––––––––––––––––––––––––––––

**ZMLUVNÉ STRANY**

**I. ODBERATELIA:**

# Mesto Košice

|  |  |
| --- | --- |
| Sídlo:  | Trieda SNP 48/A, 040 11 Košice  |
| IČO:  | 00691135  |
| DIČ:  | 2021186904  |
| IČ DPH:  | SK2021186904  |
| v mene ktorého koná: Zástupca na rokovanie  | Ing. Jaroslav Polaček – primátor mesta  |
| vo veciach zmluvných a technických:  | Ing. Branislav Ondrík, PhD.  |
|   | zástupca riaditeľa magistrátu,  |
|   | ved. odd. riadenia vnútorných procesov  |
| Bankové spojenie:  | Prima banka Slovensko, a.s.  |
| IBAN: **Bytový podnik mesta Košice, s.r.o.**  | SK03 5600 0000 0004 4248 6001  |
| Sídlo:  | Južné nábrežie 13, 042 19 Košice  |
| IČO:  | 44518684  |
| DIČ:  | 2022722075  |
| IČ DPH:  | SK2022722075  |
| v mene ktorého koná:  | Ing. Peter Miklovič, konateľ  |

zapísaný v Obchodnom registri Okresného súdu Košice I, oddiel Sro, vložka č. 22846/V

# Dopravný podnik mesta Košice, akciová spoločnosť

|  |  |
| --- | --- |
| Sídlo:  | Bardejovská 6, 043 29 Košice  |
| IČO:  | 31701914  |
| DIČ:  | 2020488206  |
| IČ DPH:  | SK2020488206  |
| v mene ktorého koná:  | Ing. Roman Danko – predseda predstavenstva  |
|   | Mgr. Marcel Čop – člen predstavenstva  |
|   | Michal Djordjevič, MBA – člen predstavenstva  |

zapísaný v Obchodnom registri Okresného súdu Košice I, oddiel Sa, vložka č. 559/V

# Správa mestskej zelene v Košiciach

Sídlo: Rastislavova 79, 040 01 Košice

IČO: 17078202

DIČ: 2021157556

IČ DPH: SK2021157556

v mene ktorého koná: Ing. Marta Popríková – riaditeľka

# Zoologická záhrada Košice

Sídlo: Ulica k Zoologickej záhrade 1, 040 01 Košice

IČO: 00083089 DIČ: 2020764548

IČ DPH: SK2020764548

v mene ktorého koná: Mgr. Erich Kočner – riaditeľ

# Knižnica pre mládež mesta Košice

|  |  |
| --- | --- |
| Sídlo:  | Kukučínova 2, 040 01 Košice  |
| IČO:  | 00189006  |
| DIČ:  | 2020785910  |
| v mene ktorého koná:  | PhDr. Kamila Prextová, MBA – riaditeľka  |

# Stredisko sociálnej pomoci mesta Košice

|  |  |
| --- | --- |
| Sídlo:  | Garbiarska 4, 040 01 Košice  |
| IČO:  | 00696871  |
| DIČ:  | 2020786405  |
| v mene ktorého koná: zastupovanie v mene organizácie   **Psychosociálne centrum**  | Ing. Anton Širgeľ / Ing. Martin Vatra – splnomocnenci na  |
| Sídlo:  | Löfflerova 2, 040 01 Košice  |
| IČO:  | 31996361  |
| DIČ:  | 2020793797  |
| IČ DPH:  | SK2020793797  |
| v mene ktorého koná:  **Košická Futbalová Aréna a.s.**  | Mgr. Beáta Horváthová, MBA – riaditeľka  |
| Sídlo  | Pri prachárni 13, 040 11 Košice  |
| IČO  | 47845660  |
| DIČ  | 2024132704  |
| IČ DPH  | SK2024132704  |
|  v mene ktorého koná:  | Mgr. Marcel Gibóda – predseda predstavenstva  |
|   | Mgr. Marián Horenský – člen predstavenstva  |
|   | Mgr. Dominik Karaffa – člen predstavenstva  |

zapísaný v Obchodnom registri Okresného súdu Košice I, oddiel Sa, vložka č. 1636/V

# Stredisko služieb škole

|  |  |
| --- | --- |
| Sídlo  | Trieda SNP 48/A, 040 11 Košice  |
| IČO  | 35540419  |
| DIČ  | 2021623967  |
|  v mene ktorého koná:  | Ing. Mária Mižáková – riaditeľka  |
|  (ďalej jednotlivo ako „***odberateľ***“)  a  **II. DODÁVATEĽ:**  |   |
| Obchodné meno:  | SoftwareONE Slovakia s.r.o.,  |
| Sídlo:  | Dunajská 7114/15, 811 07 Bratislava  |
| IČO:  | 46457763  |
| DIČ:  | 46457763  |
| IČ DPH:  | 2023391040  |

Spoločnosť zapísaná v Obchodnom registri Okresného súdu Bratislava III, oddiel: Sro, vložka číslo: 77716/B

|  |  |
| --- | --- |
| v mene spoločnosti koná:  | Ján Knytl, Martin Semjan  |
| IBAN:  | SK15 1111 0000 0016 4189 1004  |
| (ďalej ako „***dodávateľ***“)  |   |

uzatvárajú na základe vzájomne dosiahnutého konsenzu podľa ust. § 269 ods. 2 zákona č. 513/1991 Zb. Obchodný zákonník túto rámcovú dohodu na dodanie licencií produktov spoločnosti Microsoft (ďalej len „***zmluva***“):

# PREAMBULA

1. Táto zmluva sa uzatvára ako výsledok nadlimitnej zákazky s názvom predmetu zákazky „**MS licencie 2024**“, zverejnenej oznámením o vyhlásení verejného obstarávania v Úradnom vestníku Európskej únie pod označením 00762363-2023 zo dňa 15.12.2023a Úradom pre verejné obstarávanie vo Vestníku verejného obstarávania č. 251/2023zo dňa 18.12.2023pod označením 39136-MSS*.* Predmetné verejné obstarávanie bolo delené na dve časti, pričom táto zmluva sa uzatvára na časť B (Trvalé licencie).

1. Odberateľ ku dňu nadobudnutia účinnosti tejto zmluvy používa produkty spoločnosti Microsoft Ireland Operations Limited (ďalej len „***spoločnosť Microsoft***“). Odberateľ má záujem počas trvania tejto zmluvy používať uvedené produkty spoločnosti Microsoft aj naďalej.

1. Dodávateľ týmto prehlasuje, že je spôsobilý zmluvu uzatvoriť a plniť záväzky z nej vyplývajúce. Bezodkladne po nadobudnutí účinnosti tejto rámcovej dohody dodávateľ zabezpečí licenčné práva a budú upravené právne vzťahy so spoločnosťou Microsoft.

# I. PREDMET ZMLUVY

1. Dodávateľ sa zaväzuje dodať odberateľovi počas trvania tejto zmluvy podľa potrieb odberateľa a na základe jeho objednávok licencie za účelom nadobudnutia právnej možnosti používania produktov spoločnosti Microsoft uvedených v prílohe č. 1. V prílohe č. 1 je tiež uvedený príslušný licenčný program spoločnosti Microsoft, v rámci ktorého sa majú poskytnúť licencie. Ak je v prílohe č. 1 uvedených viac licenčných programov spoločnosti Microsoft, odberateľ si môže objednať licencie len z toho licenčného programu, ktorý sa vzťahuje na príslušného odberateľa.

1. Odberateľ sa zaväzuje od dodávateľa prevziať riadne dodaný predmet zmluvy (licencie) podľa tohto článku a zaplatiť dodávateľovi cenu spôsobom uvedeným v čl. III tejto zmluvy.

# II. POSTUP PRI OBJEDNÁVANÍ LICENCIÍ, DODANIE A PLATNOSŤ LICENCIÍ

1. Odberateľ bude jednotlivé časti predmetu zmluvy objednávať na základe svojich aktuálnych prevádzkových potrieb, pričom celkový počet licencií, ktorý je uvedený v prílohe č. 1 vo vzťahu ku všetkým odberateľom, nemusí byť úplne vyčerpaný. Dodávateľ sa zaväzuje, že voči odberateľom nebude uplatňovať žiadne sankcie z dôvodu nevyčerpania dohodnutého počtu licencií.

1. Dodávateľ sa zaväzuje, že licencie dodá odberateľovi v rozsahu a kvalite dohodnutej touto zmluvou, a to najmä z hľadiska ich úplnosti, prevádzkovej spôsobilosti a spoľahlivosti. Zmluvné strany sa dohodli a berú na vedomie, že rozsah a podmienky záruky a podmienky záručného servisu na produkty obstarané na základe licencií sa budú spravovať na základe príslušného licenčného programu spoločnosti Microsoft podľa čl. I tejto zmluvy. Pri preverovaní kvality licencií, pri uplatňovaní reklamácie, pri uplatňovaní nárokov z titulu zodpovednosti dodávateľa za vadné plnenie, budú zmluvné strany postupovať podľa ustanovení § 422 až § 441 Obchodného zákonníka.

1. Dodávateľ vyhlasuje, že predmetom plnenia podľa tejto zmluvy neporušuje autorské práva iných osôb a ani nezasahuje do iných chránených práv a oprávnených záujmov iných osôb (ďalej spolu len „***autorské*** ***práva***“) a je oprávnený s právami, ktoré sú predmetom tejto zmluvy nakladať v rozsahu dohodnutom v tejto zmluve. Pre prípad porušenia autorských práv dodávateľom, je dodávateľ povinný v prípade, ak tretia osoba uplatní nároky z neoprávneného použitia licencie alebo iné nároky, bezodkladne obstarať na svoje náklady od takejto tretej osoby súhlas na používanie alebo postúpenie práv na používanie licencie, a to v rozsahu a pre spôsob používania vyplývajúci z tejto zmluvy.

1. Odberateľ bude jednotlivé licencie objednávať prostredníctvom garanta, ktorým je Mesto Košice (ďalej ako „***garant***“). Odberateľ alebo garant oznámi identifikačné údaje zamestnanca garanta povereného výkonom činností podľa predchádzajúcej vety bezodkladne po uzatvorení zmluvy. Garant v mene odberateľa pri zaslaní objednávky jednoznačne špecifikuje, že (i) licencie si objednáva príslušný (konkrétne špecifikovaný) odberateľ, (ii) druh a počet licencií podľa prílohy č. 1

a (iii) dobu, kedy majú byť licencie dodané. Ak doba nie je uvedená, licencia sa dodá do 1 pracovného dňa.

1. Licencie budú dodané odberateľovi v elektronickej podobe formou pripísania licencií na licenčný účet odberateľa (resp. na hlavný licenčný účet garanta, ktorý zahŕňa účty ostatných odberateľov).

1. Dodaním jednotlivých licencií vzniká odberateľovi právo na užívanie týchto licencií. Odberateľ je oprávnený užívať licencie v súlade s podmienkami príslušného licenčného programu spoločnosti Microsoft podľa čl. I tejto zmluvy.

# III. CENA A PLATOBNÉ PODMIENKY

1. Odberateľ a dodávateľ sa dohodli, že cena predmetu zmluvy je dojednaná v súlade so zákonom 18/1996 Z. z. o cenách v znení neskorších predpisov.

1. Zmluvné strany sa dohodli na cenách za jednotlivé časti predmetu zmluvy uvedených v prílohe č. 1. Ceny sú uvedené bez DPH; k takto určenej cene sa pripočíta DPH v súlade s platnými právnymi predpismi.

1. V cene podľa prílohy č. 1 sú zahrnuté všetky náklady dodávateľa spojené s plnením podľa tejto zmluvy. Ceny uvedené v prílohe č. 1 sú ceny pevné, nemenné a platia počas celej doby platnosti zmluvy. Dodávateľ nie je oprávnený účtovať odberateľovi žiadne ďalšie položky, poplatky alebo clá v súvislosti s dodaním predmetu zmluvy.

1. Príslušný odberateľ, ktorý si objednal licenciu (postupom podľa čl. II ods. 4), je povinný uhradiť cenu za riadne dodaný predmet zmluvy na základe doručených faktúr. Faktúru s príslušnými dokladmi je dodávateľ povinný doručiť na adresu príslušného odberateľa uvedenú v záhlaví zmluvy. Pre vylúčenie akýchkoľvek pochybností platí, že za úhradu ceny zodpovedá výlučne príslušný odberateľ, ktorý si objednal licenciu (postupom podľa čl. II ods. 4); za úhradu ceny príslušného odberateľa ostatní odberatelia nezodpovedajú. Ustanovenia odseku 8 majú prednosť pred ustanoveniami tohto odseku 4.

1. Dodávateľ je oprávnený vystaviť faktúru najskôr prvým dňom kalendárneho mesiaca nasledujúceho po mesiaci, v ktorom došlo k riadnemu dodaniu plnenia v súlade s čl. II; fakturovaná cena bude zohľadňovať dobu platnosti všetkých aktívnych licencií počas príslušného kalendárneho mesiaca. Faktúra bude vystavená v mene EUR.

1. Lehota splatnosti faktúr je 30 dní odo dňa ich doručenia odberateľovi. Za uhradenie faktúry sa považuje deň, v ktorom bude fakturovaná suma odpísaná z účtu odberateľa v prospech účtu dodávateľa. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.

1. Faktúra vystavená dodávateľom musí obsahovať náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, pričom jednotlivé fakturované položky musia byť jednoznačne definované a špecifikované. V prípade, že faktúra bude obsahovať nesprávne alebo neúplné údaje, odberateľ je oprávnený túto faktúru v lehote jej splatnosti vrátiť dodávateľovi. Dodávateľ túto faktúru podľa povahy nedostatkov buď opraví alebo vystaví novú faktúru s tým, že nová lehota splatnosti začne plynúť dňom doručenia opravenej faktúry.

1. Garant je oprávnený určiť dodávateľovi, aby cena za dodanie licencií vyfakturovaná garantovi zahŕňala aj cenu licencií dodaných ďalším odberateľom, ktorých garant určí v oznámení adresovanom dodávateľovi (ak ide o odberateľov, ktorí nie sú platcami DPH). V takom prípade dodávateľ vo faktúre rozčlení cenu za dodanie licencií tak, aby bolo zrejmé, aká časť ceny prináleží jednotlivým odberateľom; dodávateľ nebude pre týchto odberateľov fakturovať cenu samostatne. Garant spravidla raz za štvrťrok refakturuje odberateľovi príslušnú časť ceny, ktorá prináleží odberateľovi za dodané licencie dodané dodávateľom. Odberateľ uhradí refakturovanú cenu na základe faktúry vystavenej garantom.

# IV. TRVANIE A UKONČENIE ZMLUVNÉHO VZŤAHU

1. Zmluva sa uzatvára na dobu určitú, a to na 12 mesiacov odo dňa účinnosti zmluvy.

1. Zmluva nadobúda platnosť dňom jej podpísania všetkými zmluvnými stranami a v súlade s § 47a zákona č. 40/1964 Zb. Občiansky zákonník nadobúda účinnosť dňom nasledujúcim po dni jej zverejnenia.

1. Odberateľ je oprávnený odstúpiť od zmluvy výlučne v prípade, ak:
	1. je zrejmé, že dodávateľ nedokáže dodať predmet zmluvy alebo jeho časť riadne a/alebo včas;
	2. sa voči dodávateľovi vedie konkurzné konanie, konanie o povolenie reštrukturalizácie, návrh na vyhlásenie konkurzu bol zamietnutý pre nedostatok majetku, alebo ak dodávateľ vstúpil do likvidácie;
	3. z dôvodu omeškania dodávateľa s dodaním predmetu zmluvy alebo jeho časti po dobu dlhšiu ako

5 dní;

* 1. z dôvodu nepodstatného porušenia zmluvy, pokiaľ dodávateľ porušenie povinnosti alebo omeškanie s jej splnením napriek písomnej výzve odberateľa neodstránil ani v primeranej lehote poskytnutej mu na to odberateľom, pričom za primeranú lehotu sa považuje lehota 14 dní;
	2. z dôvodu, že dodávateľ neposkytuje odberateľovi potrebnú súčinnosť podľa zmluvy po dobu viac ako 14 po sebe nasledujúcich dní;
	3. z dôvodu iného podstatného porušenia zmluvy dodávateľom.

1. Odstúpením od zmluvy podľa odseku 3 zaniká výlučne zmluvný vzťah medzi príslušným odberateľom a dodávateľom; zmluvný vzťah medzi dodávateľom a ostatnými odberateľmi trvá naďalej.

1. Dodávateľ je oprávnený odstúpiť od zmluvy výlučne v prípade, ak je odberateľ v omeškaní so zaplatením ceny dlhšie ako 90 dní. Dodávateľ však nemôže od zmluvy odstúpiť skôr, ako (i) zašle odberateľovi písomnú výzvu, ktorou mu poskytne primeranú lehotu na zaplatenie v trvaní aspoň 30 dní a zároveň (ii) zašle garantovi kópiu uvedenej písomnej výzvy. V prípade odstúpenia od zmluvy podľa tohto odseku zaniká výlučne zmluvný vzťah medzi dodávateľom a príslušným odberateľom; zmluvný vzťah medzi dodávateľom a ostatnými odberateľmi trvá naďalej.

1. Zánik zmluvy z akéhokoľvek dôvodu nemá vplyv na práva a povinnosti zmluvných strán, z ktorých obsahu a účelu vyplýva, že majú trvať aj po zániku zmluvy.

# V. SANKCIE A ZODPOVEDNOSŤ ZA ŠKODU

1. Ak ktorákoľvek zmluvná strana poruší svoju zmluvnú povinnosť stanovenú podľa tejto zmluvy, je povinná nahradiť poškodenej zmluvnej strane škodu tým spôsobenú bez ohľadu na povahu okolností, v dôsledku ktorých došlo k porušeniu povinnosti. Vzhľadom na to, že na strane odberateľov vystupuje viac subjektov, za plnenie záväzkov príslušného odberateľa zodpovedá výlučne tento príslušný odberateľ; ostatní odberatelia za splnenie záväzkov príslušného odberateľa nezodpovedajú, a to ani jednotlivo, ani spoločne a nerozdielne.

1. V prípade, že dodávateľ nedodrží dohodnutý termín dodania licencií podľa zmluvy, vzniká odberateľovi právo uplatniť si zmluvnú pokutu vo výške 1 % z ceny (bez DPH) každej včas nedodanej licencie za každý deň omeškania. Ak sa dodávateľ dostane do omeškania s dodaním licencie podľa zmluvy, pričom doba omeškania presiahne 10 dní, zmluvná pokuta podľa predchádzajúcej vety sa navyšuje o čiastku 1 000 € za každú včas nedodanú licenciu.

1. V prípade porušenia povinností dodávateľa podľa čl. II ods. 2 a 3, najmä ak predmetom plnenia podľa tejto zmluvy porušuje autorské práva iných osôb, je povinný odberateľovi zaplatiť zmluvnú pokutu vo výške 200 € za každý prípad neoprávneného použitia licencie.

1. V prípade porušenia povinností dodávateľa týkajúcich sa subdodávateľa ak dodávateľ neoznámi odberateľovi zmenu alebo doplnenie subdodávateľa uvedeného v zozname subdodávateľov včas, vzniká odberateľovi právo uplatniť si zmluvnú pokutu vo výške 100 € za každý deň omeškania, najviac však 1 000 €.

1. V prípade porušenia zmluvných povinností dodávateľa týkajúcich sa zápisu dodávateľa alebo subdodávateľov do registra partnerov verejného sektora podľa čl. VI, vzniká odberateľovi právo uplatniť si zmluvnú pokutu vo výške 5 000 €.

1. Dodávateľ môže uplatniť voči príslušnému odberateľovi (čl. III ods. 4) v prípade oneskorenej úhrady faktúry úrok z omeškania vo výške ustanovenej príslušnými právnymi predpismi.

1. Zmluvné pokuty dojednané zmluvnými stranami v tejto zmluve sa stávajú splatnými v okamihu vzniku práva na ich zaplatenie oprávnenej zmluvnej strane, pokiaľ v tejto zmluve nie je uvedené inak. Dojednania o zmluvných pokutách v tejto zmluve sa nedotýkajú nároku oprávnenej zmluvnej strany požadovať náhradu škody spôsobenej porušením povinnosti zabezpečenej zmluvnou pokutou v celom rozsahu.

1. Zaplatenie zmluvnej pokuty nezbavuje porušujúcu zmluvnú stranu povinnosti dodatočne riadne splniť zmluvnou pokutou zabezpečenú povinnosť.

**VI. OSOBITNÉ USTANOVENIA**

# Ustanovenia o subdodávateľoch a registri partnerov verejného sektora

1. Dodávateľ je oprávnený plnením vybraných častí tejto zmluvy poveriť svojich subdodávateľov. Zoznam subdodávateľov je uvedený v prílohe č. 2 zmluvy; ak zoznam subdodávateľov nie je, príloha č. 2 sa k zmluve neprikladá.

1. V zozname subdodávateľov dodávateľ uvádza:

* + známych subdodávateľov v zmysle § 41 ods. 3 zákona č. 343/2015 Z. z. v znení neskorších predpisov, ktorí sa podieľajú na plnení zmluvy priamo, a to v rozsahu týchto údajov – obchodné meno a adresa sídla subdodávateľa, meno a priezvisko, adresa pobytu a dátum narodenia osoby oprávnenej konať za subdodávateľa a podiel subdodávok,
	+ známych subdodávateľov, ktorí sa podieľajú na plnení zmluvy nepriamo a zároveň sú partnermi verejného sektora pri predmetnej zmluve podľa zákona č. 315/2016 Z. z. v znení neskorších predpisov, a to v rozsahu týchto údajov – obchodné meno a adresa sídla subdodávateľa, meno a priezvisko, adresa pobytu a dátum narodenia osoby oprávnenej konať za subdodávateľa a podiel subdodávok

1. Dodávateľ v zmysle § 41 ods. 4 zákona č. 343/2015 Z. z. v znení neskorších predpisov je povinný bezodkladne oznámiť odberateľovi akúkoľvek zmenu o subdodávateľoch, ktorí sa podieľajú na plnení zmluvy priamo. Zároveň je povinný bezodkladne oznámiť odberateľovi akúkoľvek zmenu o subdodávateľoch, ktorí sa podieľajú na plnení zmluvy nepriamo a zároveň sú partnermi verejného sektora pri predmetnej zmluve v rozsahu podľa predchádzajúceho bodu.

1. Ak dodávateľ preukazoval splnenie podmienok účasti subdodávateľom, ktorý sa podieľa na plnení zmluvy priamo a ktorého mení, nový subdodávateľ musí spĺňať podmienky účasti rovnakým spôsobom, ako pôvodný subdodávateľ.

1. Dodávateľ zodpovedá odberateľovi za to, že v čase jeho podpísania zmluvy až do času podpísania zmluvy odberateľom a zároveň aj počas platnosti celej zmluvy sú on, jeho subdodávatelia, ktorí sa podieľajú na plnení zmluvy priamo alebo subdodávatelia, ktorí sa podieľajú na plnení zmluvy nepriamo a zároveň sú partnermi verejného sektora pri predmetnej zmluve, sú platne zapísaní v registri partnerov verejného sektora podľa zákona č. 315/2016 Z. z. v znení neskorších predpisov, ak takúto povinnosť majú. Zároveň zapísaný užívateľ výhod partnera verejného sektora nesmie byť osobou podľa § 11 ods. 1 písm. c) zákona č. 343/2015 Z. z. v znení neskorších predpisov.

1. Ak dodávateľ alebo subdodávateľ, ktorí sa podieľa na plnení zmluvy priamo, alebo subdodávateľ, ktorý sa podieľa na plnení zmluvy nepriamo a zároveň je partnerom verejného sektora pri predmetnej zmluve, nemal v čase uzavretia zmluvy alebo nebude mať v priebehu platnosti zmluvy platne zapísané údaje v registri partnerov verejného sektora a takúto povinnosť má, alebo užívateľ výhod partnera verejného sektora je osobou podľa § 11 ods. 1 písm. c) zákona č. 343/2015 Z. z. v znení neskorších predpisov, odberateľ môže od zmluvy odstúpiť.

1. Pre vylúčenie pochybností sa zmluvné strany dohodli, že pre zmenu alebo doplnenie subdodávateľov nie je potrebné uzatvárať dodatok k tejto zmluve v prípade, ak nový subdodávateľ nemá povinnosť byť zapísaný do registra partnerov verejného sektora a pokiaľ bude dodržaný postup podľa tohto odseku. V prípade subdodávateľov, ktorí majú povinnosť byť zapísaní v registri partnerov verejného sektora podľa príslušného zákona, je potrebné uzatvárať osobitný dodatok k tejto zmluve, ktorým zmluvné strany aktualizujú zoznam subdodávateľov o údaje o novom subdodávateľovi. V prípade zmeny subdodávateľa, ktorá si vyžaduje formu uzatvorenia samostatného dodatku k zmluve podľa tohto odseku sa pri uzatváraní dodatku zároveň zoznam subdodávateľov vždy aktualizuje aj o všetkých subdodávateľov, ktorí boli zmenení postupom podľa tohto odseku bez potreby dodatku tak, aby bol zoznam subdodávateľov v rámci dodatku vždy aktuálny.

1. V prípade, ak dodávateľ využije na plnenie ktorejkoľvek povinnosti podľa tejto zmluvy subdodávateľa, dodávateľ za konanie subdodávateľa voči odberateľovi zodpovedá, ako keby plnenie vykonával sám.

1. Dodávateľ je povinný preukázateľným spôsobom oboznámiť subdodávateľa s podmienkami tejto zmluvy a zaviazať subdodávateľa na dodržiavanie povinností vyplývajúcich z tejto zmluvy.

1. Počas celého trvania zmluvy má dodávateľ povinnosť byť zapísaný v registri partnerov verejného sektora a rovnako má povinnosť zabezpečiť splnenie tejto povinnosti aj vo vzťahu k subdodávateľom, ak sa na nich vzťahuje povinnosť zápisu v registri partnerov verejného sektora podľa príslušného zákona.

1. Dodávateľ je povinný zabezpečiť, aby oprávnená osoba podľa príslušného zákona identifikovala konečného užívateľa výhod pri prvom zápise dodávateľa, resp. subdodávateľov do registra partnerov verejného sektora a následne overovala identifikáciu konečného užívateľa výhod za podmienok uvedených príslušnom zákone.

# Informačné a oznamovacie povinnosti

1. Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto zmluvou ako aj pre realizáciu predmetu zmluvy. Informácie podľa predchádzajúcej vety a podľa odseku 2 tohto článku je oznamujúca zmluvná strana povinná zaslať na vedomie aj garantovi.

1. Ak sa kedykoľvek zmluvným stranám stane známa okolnosť, ktorá môže byť podnetom pre neplnenie ktorejkoľvek podmienky vymedzenej v zmluve, táto zmluvná strana je povinná poslať okamžite písomnú správu druhej zmluvnej strane, špecifikujúcu podrobnosti týchto okolností a zmluvné strany sa zaväzujú pokračovať v spolupráci tak, aby zabezpečili riadne plnenie zmluvy.

1. Pokiaľ v tejto zmluve nie je uvedené inak, všetky oznámenia alebo iná komunikácia podľa alebo v súvislosti s touto zmluvou (ďalej len „***oznámenie***“) musí byť vyhotovená písomne a doručovaná druhej zmluvnej strane prostredníctvom univerzálneho poštového doručovateľa, elektronickou poštou alebo osobne na korešpondenčné údaje zmluvných strán uvedené v záhlaví zmluvy. Za deň alebo čas doručenia oznámenia sa považuje:
	1. ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou zmluvnou stranou. Oznámenie sa považuje za doručené prijímajúcej zmluvnej strane aj okamihom vrátenia zásielky odosielajúcej zmluvnej strane z dôvodu „adresát neznámy“, „zásielka neprevzatá v odbernej lehote“, „adresát nezastihnutý“,

„adresát požiadal o doposielanie“, alebo z akéhokoľvek iného dôvodu,

* 1. ak sa doručuje elektronickou poštou, deň alebo čas, kedy bolo odosielajúcej zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou zmluvnou stranou,
	2. ak sa doručuje osobne, deň alebo čas prijatia oznámenia prijímajúcou zmluvnou stranou.

1. Dodávateľ je povinný oznamovať odberateľovi každú zmenu jeho identifikačných údajov uvedených v záhlaví tejto zmluvy, a to v lehote najneskôr 5 dní odo dňa, kedy nastala zmena niektorého z týchto údajov. V prípade, že si dodávateľ povinnosť podľa tohto odseku zmluvy nesplní, alebo sa dostane do omeškania s jej splnením v čase, kedy mu odberateľ zašle oznámenie podľa tejto zmluvy, dodávateľ v celom rozsahu zodpovedá za to, že sa neoboznámil s obsahom oznámenia odosielaného odberateľom podľa tejto zmluvy a má sa za to, že nastali účinky náhradného doručenia podľa tejto zmluvy.

# Nakladanie s pohľadávkami

1. Dodávateľ je oprávnený postúpiť pohľadávky a iné práva vyplývajúce z tejto zmluvy voči odberateľovi len po predchádzajúcom písomnom súhlase odberateľa a garanta. Dodávateľ je oprávnený použiť pohľadávky vyplývajúce z tejto zmluvy voči odberateľovi ako zábezpeku, alebo pre iné zabezpečenie svojich záväzkov voči tretej osobe len po predchádzajúcom písomnom súhlase odberateľa a garanta.

1. Odberateľ je oprávnený na započítanie akýchkoľvek splatných aj nesplatných pohľadávok voči dodávateľovi na akékoľvek splatné i nesplatné pohľadávky dodávateľa, a to aj v prípade odstúpenia od zmluvy, tzn. že možnosť započítania sa vzťahuje aj na pohľadávky z prípadného bezdôvodného obohatenia. Dodávateľ nie je oprávnený započítať svoje pohľadávky voči pohľadávkam odberateľa bez jeho súhlasu.

# Osobitné ustanovenie o nových odberateľoch

18. Garant je oprávnený samostatne aj bez súhlasu dodávateľa a ostatných odberateľov postúpiť časť zmluvy na (i) právnickú osobu, ktorej zakladateľom alebo zriaďovateľom je garant alebo na (ii) právnickú osobu, v ktorej má garant majetkovú účasť (ďalej len „***nový odberateľ***“). Postúpením časti zmluvy sa rozumie postúpenie všetkých práv a záväzkov odberateľa podľa tejto zmluvy, ktoré sa týkajú vymedzeného okruhu licencií v zmysle prílohy č. 1. Garant je povinný postúpenie časti zmluvy bezodkladne oznámiť dodávateľovi. Po doručení oznámenia o postúpení časti zmluvy dodávateľovi platí, že medzi dodávateľom a novým odberateľom vznikol zmluvný vzťah podľa tejto zmluvy s tým, že vo vzťahu k vymedzenému okruhu licencií bude nový odberateľ vystupovať v postavení odberateľa; zároveň v rozsahu postúpenej časti zmluvy zanikajú práva a povinnosti garanta a ostatných odberateľov. Postúpením časti zmluvy nie je dotknuté postavenie a úlohy garanta podľa zmluvy. V prípade postúpenia časti zmluvy nie je potrebné osobitným dodatkom aktualizovať zmluvný vzťah medzi dodávateľom a novým odberateľom ani medzi dodávateľom a pôvodným odberateľom.

# Ochrana osobných údajov a dôverných informácií

1. Zmluvné strany sú povinné so všetkými informáciami, ktoré nie sú verejne ani všeobecne dostupné, zaobchádzať ako s dôvernými informáciami.

1. Zmluvné strany sú povinné dodržiavať príslušné ustanovenia Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov. Dodávateľ podpisom tejto zmluvy prehlasuje, že bol oboznámený s informáciami podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov zverejnenými na webovom sídle odberateľa.

# VII. VŠEOBECNÉ A ZÁVEREČNÉ USTANOVENIA

1. Zmluvné strany sa dohodli, že v prípade, ak by sa kedykoľvek v budúcnosti zistilo, že niektoré z ustanovení tejto zmluvy je neplatné alebo nevykonateľné, platnosť a vykonateľnosť ostatných ustanovení zmluvy tým nebude dotknutá. Zmluvné strany sa zaväzujú formou dodatku k tejto zmluve nahradiť takto neplatné alebo nevykonateľné ustanovenie zmluvy iným ustanovením, ktoré bude svojou povahou najbližšie povahe neplatnému alebo nevykonateľnému ustanoveniu, a to s prihliadnutím na vôľu oboch zmluvných strán obsiahnutú v zmluve.

1. Neoddeliteľnou súčasťou tejto zmluvy o dielo sú tieto prílohy:
	1. príloha č. 1 – cenová tabuľka – MS licencie 2024 –> časť B – Trvalé licencie
	2. príloha č. 2 – zoznam subdodávateľov (táto príloha sa neprikladá, ak dodávateľ nemá subdodávateľov).

1. Zmluvné strany sa dohodli a berú na vedomie, že ich záväzkové vzťahy založené alebo súvisiace s touto zmluvou sa spravujú ustanoveniami zákona č. 513/1991 Zb. Obchodný zákonník. Na riešenie sporov je príslušný slovenský súd.

1. Táto zmluva je vyhotovená v takom počte rovnopisov, že garant dostane dva rovnopisy, ostatní odberatelia dostanú po jednom rovnopise a dodávateľ dostane dva rovnopisy.

1. Akékoľvek zmeny a dodatky k tejto zmluve sú platné len v písomnej forme po ich predchádzajúcom schválení zmluvnými stranami a garantom.

1. Zmluvné strany vyhlasujú, že si text zmluvy pozorne prečítali, jeho obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi osôb oprávnených konať v ich mene.

**ZA ODBERATEĽOV:**

V *Košiciach dňa ..................................*

**Mesto Košice**: **Bytový podnik mesta Košice, s.r.o.**:

...................................... ......................................

Ing. Jaroslav Polaček Ing. Peter Miklovič

primátor konateľ

**Dopravný podnik mesta Košice, Správa mestskej zelene v Košiciach**: **akciová spoločnosť**:

........................................................................ ......................................

Ing. Roman Danko / Mgr. Marcel Čop Ing. Marta Popríková predseda / člen predstavenstva riaditeľka

**Zoologická záhrada Košice**: **Knižnica pre mládež mesta Košice**:

...................................... ......................................

Mgr. Erich Kočner PhDr. Kamila Prextová, MBA

riaditeľ riaditeľka

|  |  |
| --- | --- |
| **Stredisko sociálnej pomoci mesta Košice**:  | **Psychosociálne centrum**:    ...................................... Mgr. Beáta Horváthová, MBA riaditeľka     |
|    ...................................................................... Ing. Anton Širgeľ / Ing. Martin Vatra splnomocnenci na zastupovanie v mene  |  |
| organizácie     |  |
| **Košická Futbalová Aréna a.s.:**  |  |  | **Stredisko služieb škole**:    ...................................... Ing. Mária Mižáková riaditeľka  |
|    ...................................... Mgr. Marcel Gibóda predseda predstavenstva  |  |
|    ...................................... Mgr. Marián Horenský člen predstavenstva    **ZA DODÁVATEĽA:**   |  |
| V Bratislave dňa  |   |  |  |  |  |
| ......................................  |  |   |   |   | ......................................  |
| Martin Semjan – Sales Lead  |   |   |   | Ján Knytl – Country Lead  |
| SoftwareONE Slovakia s.r.o.  |   |   |   | SoftwareONE Slovakia s.r.o.  |

